ছোটপর্দার জনপ্রিয় নায়ক সোমরাজ মাইতিকে এই প্রথম দেখা যাবে তাঁর প্রেমিকা আয়ুষী তালুকদারের বিপরীতে। সোমরাজ ও আয়ুষী কখনওই তাঁদের সম্পর্ক নিয়ে রাখঢাক করেননি। সোমরাজ নিজেও এবেলা ওয়েবসাইটকে দেওয়া তাঁর সাক্ষাৎকারে জানিয়েছিলেন যে আয়ুষীর সঙ্গে তাঁর সম্পর্কটি সত্যি, কোনও গুজব নয়। 

এই বিষয়ে অন্যান্য খবর

‘‘একটা সময় হাতে পাঁচ টাকাও ছিল না, এখন নিজেকে বলি ভাগ্যিস তুই ছাড়িসনি!’’
অভিনেত্রীর সোয়্যাগ সত্যিই অন্য লেভেলের



সোমরাজ ও আয়ুষী। ছবি: সোমরাজের ফেসবুক পেজ থেকে
আয়ুষীকে এতদিন সবাই ভিডিও জকি হিসেবেই দেখেছেন, কিন্তু সোমরাজের বিপরীতে, নায়িকার ভূমিকায় তাঁকে দেখা যাবে ছোট ছবি ‘লিভ স্টোরি’-তে।  শাইনিং ফিল্মস প্রযোজিত এই ছবিটি পরিচালনা করেছেন সঞ্জয় ভট্টাচার্য। চিত্রনাট্যও পরিচালকের। সিনেম্য়াটোগ্রাফার তুহিন। ছবির গল্প এই সময়ের একটি দম্পতিকে নিয়ে। 

‘দ্য লিভ স্টোরি’-র একটি দৃশ্যে সোমরাজ ও আয়ুষী। ছবি সৌজন্য: অ্যাডভার্ব
প্রেমের সম্পর্ক যখন তিক্ত অভ্যাসে পাল্টে যায়, তখন কোনও একটা ঝড়ের প্রয়োজন হয়। সেই ঝড় যেমন সবকিছু ওলটপালট করে, তেমনই অনেক রাগ-অভিমানকে উড়িয়ে নিয়ে যায়। তাই কেউ কেউ বলেন অনেক সময় প্রেমকে হারিয়ে তবেই প্রেমকে খুঁজে পাওয়া যায়। সোমরাজ ও আয়ুষীর এই ছোট ছবির টিজার মুক্তি পেয়েছে সম্প্রতি। দেখে নিতে পারেন সেই টিজার নীচের লিঙ্কে ক্লিক করে—